text: 59 biler efterladt i lader - en af dem kan være Ronald Reagans
  01 juli 2019 kl. 19.29
  
  Bilhandler Kenneth Theil Falke satsede forleden stort. Han købte to lader fyldt med biler. Dem købte han af en amerikansk millionær, der har boet i Danmark. 
  Kenneth Theil Falke havde bare ikke set bilerne, inden han købte dem, så overraskelsen var stor, da han åbnede laderne efter betaling. I alt er der 59 biler - deriblandt en limousine, der formentlig har tilhørt den tidligere præsident Ronald Reagan. Reagan var præsident i USA fra 1981 til 1989. 
  Nu skal bilerne pudses og restaureres, så de kan blive solgt. Kenneth Theil Falke forventer en samlet salgspris mellem seks og ni millioner kroner.
  